**Njoftim për konsultimin publik, lidhur me:**

**“Masat prioritare në kuadër të Reformës së Administratës Pulike,**

**2023 – 2030”**

“Masat prioritare në kuadër të Reformës së Administratës Pulike, 2023 – 2030” është një dokument që mbështet reformën në administratën publike, me një plan masash konkrete prioritare, për periudhën kohore 2023 – 2030.

Qëllimi i hartimit të tij është adresimi i sfidave të identifikuara në kuadër të reformës së administratës publike, si dhe prioritizimi i masave në këtë drejtim, për të siguruar përmbushjen e standardeve dhe progresin në procesin e integrimit evropian.

Dokumenti është hartuar nga nga Departamenti i Administratës Publike, në bashkëpunim me institucione të tjera kontribuese.

Masat prioritare organizohen në 5 shtylla, bazuar në parimet e Bashkimit Evropian mbi administratën publike:

1. Zhvillimi dhe koordinimi i politikave;
2. Shërbimi civil dhe menaxhimi i burimeve njerëzore;
3. Organizimi i administratës publike, llogaridhënia dhe transparenca;
4. Ofrimi i shërbimeve ndaj publikut;
5. Menaxhimi i financave publike.

Në secilën prej shtyllave të mësipërme planifikohen masa në drejtim të: (i) kuadrit strategjik/legjislativ/institucional; (ii) zbatimit të reformave dhe kapaciteteve insitucionale; (iii) funksionimit dhe performancës së adminstratës publike.

Objektivat konkrete që synohen të arrihen me miratimin e “Masave prioritare në kuadër të Reformës së Administratës Pulike, 2023 – 2030” janë:

* Të adresohen boshllëqet/mangësitë në kuadrin strategjik/legjislativ/institucional;
* Të sigurohen kapacitetet e duhura institucionale për zbatimin efektiv të masave dhe mbikëqyrjen e tyre;
* Të sigurohet zbatimi i standardeve kyç dhe legjislacionit të BE-së në fushën e administratës publike;
* Të sigurohet që institucionet dhe mekanizmat e ngritur po performojnë mirë dhe në përputhje me standardet dhe legjislacionin përkatës të BE-së;
* Të adresohen sfidat dhe risqet e mundshme.

Palët e interesuara janë të ftuar për të paraqitur komentet dhe rekomandimet e tyre për këtë dokument, brenda 20 ditëve pune nga data e shpalljes së këtij njoftimi, në adresën e email-it info@dap.gov.al

Dokumenti “Masat prioritare në kuadër të Reformës së Administratës Pulike, 2023 – 2030” gjendet në linkun, më poshtë.